Sonia Bermúdez Tribano

Sonia Bermúdez Tribano (Vallecas, Madril, 1984ko azaroaren 15a) madrildar entrenatzailea eta futbolari ohia da. Aurrelari jokatzen zuen Espainiako Emakumezkoen Lehen Mailako taldeetan zein nazioartekoan, Espainiako selekzioarekin. Huelvako Sporting, Sabadell, Rayo Vallecano, Bartzelona —bi etapatan—, WNY Flash estatubatuarra, Atlético eta Levante taldeetan jokatutakoa da. 

Palmaresean Iberdrola Ligako hamabi titulu eta bost goraipamen nabarmentzen dira. Entrenatzaile gisa, 2023an, 19 urtez azpikoen selekzioa zuzendu zuen, eta 19 urtez azpikoen Europako Txapelketako txapelduna izan zen, Alemaniari penalti-txandan irabazi ondoren, 2022an titulua baliozkotututa.

Gol TVn 2019ko Frantziako Munduko Txapelketan eta kirol-saioetan berriemailea da.

Ibilbidea 
1984ko azaroaren 15ean jaio zen, Madrilgo Vallecas auzoan. Bere lehen talde erabat femeninoa Leganesko Butarque izan zen. Talde horrexetan nabarmendu eta Pozuelo taldeak fitxatu zuen. Ondoren, Huelvako Sporting (1999-2003), Sabadell FC (2003-2004) eta 7 denboraldi Rayo Vallecanon (2004-2011) eman zituen, 2011ko udan Bartzelona FCrekin fitxatu aurretik.

2011-2012 denboraldian Liga txapelduna izan zen Kataluniako klubarekin, taldearen palmareseko lehen txapela. Denboraldi horretan, Bermúdezek 38 gol markatu zituen. Atzerrian Ameriketako Estatu Batuetako Western New York Flash (WNY Flash) taldearekin jokatu ostean, berriro itzuli zen Bartzelona FC taldera.

2015. urtean Emakumezkoen Atlético Madrilekin fitxatu zuen eta 2018ko uztailean Levante Unión Deportivarekin.

Espainiako Futbol Selekzioarekin nazioarteko jokalaria izan da.

Aurrelari jokatzen zuen. 2018-2019 denboraldiaren amaieran, bere palmaresean hamabi titulu nabarmentzen ziren: azken hamar ligetatik bederatzi (hiru Rayo Vallecanorekin, lau Bartzelonarekin eta bi Atlético Madrilekin) eta hiru Kopa Erregina (bat aipatutako klub bakoitzarekin), eta lau sari Lehen Mailako Iberdrola Ligan gol gehien sartutako jokalariaren Pitxitxi saria (2012, 2013, 2014 eta 2015). 

2020ko maiatzaren 27an futbol profesionaletik erretiratuko zela iragarri zuen.

Entrenatzaile 
2023ko 19 urtez azpikoen selekzioak Eurokopa irabazi zuen Bermúdez entrenatzaile zuela.

Berriemaile 
2019ko ekainean Gol TVn Frantziako Munduko Futbol Txapelketaren berriemaile jardun zuen.

Ekintzaile 
Kiroleko berdintasunarekin konprometituta dago.

Rubiales kasua 
2023ko abuztuan, "Rubiales kasua" izenekoan, Sonia Bermúdez izan zen talde teknikoaren jakinarazpen baten sinatzaileetako bat, non Rubialesek Jenni Hermosorekin izan zuen jokabidea gaitzetsi zuten. Zera salatu zuten, ez zela erosoa izan hilaren 25eko batzarrera joatea; izan ere, hainbat kidek lehen ilaran jarri behar izan zuten derrigorrean presidentearen tesiari babes itxura emateko. Komunikatuan, jokalariek argitaratutako komunikatuaren alde egin zuten, eta bere gain hartu zuen Emakumezkoen Selekzio Absolutua berregituratzeko eta profesionalizatzeko ardura, lan horretarako kargua ere esanetara jartzeko prest jarrita.

Taldeak

Palmaresa

Txapelketa nazionalak

Banakako goraipamenak

Aintzatespenak 

 2016-2017 denboraldiko MVPa, Marca kirol-egunkariko MARCA sarietan.

Erreferentziak

Kanpo estekak 

Madrildarrak
Espainiako emakume futbolariak
Emakume kazetariak
Espainiako futbol entrenatzaileak
Rayo Vallecanoko futbolariak
FC Barcelonako futbolariak
Atlético de Madrideko futbolariak
Levante UDko futbolariak